میگرن تئز-تئز راست گلینه‌ن اۆرک بولانماسی، قۇسما ایله مۆشاهیده اولونان، ایشیغین و سسین تأثیرین‌دن گوج‌لنه‌ن اوزونموددت‌لی باش آغری‌سی‌دیر. همچینین میگرن نئورولوژی خسته‌لیک‌دیر. میگرن آغریلاری ساعتلار و یا گونلرله داوام ائدیر. اوزون مدت داوام ائدن میگرن آغریلاری میگرن دۇروم آدلانیر. میگرن زامانی باش آغریلارینین سببی قان دامارلارینین اطرافین‌داکی اعصاب لیفلرینین کیمیوی پرئپاراتلارین تأثیری، قان دامارلارینین گئنیشله‌نمه‌سی نتیجه‌سین‌ده سیخیلماسی‌دیر. بو خسته‌لیک اساساً قادینلاردا گئنیش یاییلیب. میگرن باش آغری‌سی اۆرک بولانما، دیارئیا، ایشیغا، سسه حسّاس‌لیق، قان دؤورانینین ضعیفله‌مه‌سینه سبب اولور. میگرن‌دن اذیت چکه‌نلر باش آغریلارینین سببینی موختلیف فاکتورلا علاقه‌له‌ن‌دیریرلر. میگرنین علامتلری باش آغری‌سین‌دان بیر مدت اوّل، فوری باش آغری‌سینا کئچه‌ن واخت، باش آغری‌سی ایله عئینی زامان‌دا و باش آغری‌سین‌دان سونرا عمله گله بیلر. میگرنین اساس خۆصوصی نیشانلارینا عاییددیر: اۆرک بولانما و ایشیغا قارشی آرتمیش حسّاس‌لیق ایله مۆشاهیده اولونان، امک قابیلیتینین محدودلاشدیریلماسینا گتیره‌ن تکرارلانان کسکین باش آغریلاری ایله نئورولوژی مۆعاینه‌لرین نتیجه‌لری نورمال اولان مریض لر میگرن خسته‌لیگی اولان خسته‌لر کیمی قبول اولونمالیدیرلار